TV7 JERUUSALEMMA UUDISED
Meie tänased teemad -
Obama luuras ka Iisraeli järel
Lahkmeel rahukõneluste edenemise suhtes
Iisrael esitas ÜRO-le kaebuse Gaza raketirünnaku kohta
Kadunud Iisraeli piloodi saatus
Iisraelil on salarelvi
TV7 Jeruusalemma Uudistest - Shalom!
Israel Today teatel avaldas Iisraeli Luureteenistuse Mossadi
endine juht Benny Yatom,
et Valge Maja luuras ka Iisraeli järele.
Yatomi sõnul luuravad ameeriklased, kui neil on selleks põhjust.
Tema sõnul on Iisraelil ja USA-l palju ühishuvisid,
mille kohta Valge Maja tahaks Iisraeli arvamust teada.
Näiteks, mida on Iisrael nõus rahukõnelustel pakkuma
ja kas juudiriik on tõesti valmis sõjaks Iraaniga.
Endise luuremeistri Yatomi sõnul tahavad president Obama
ja tema kolleegid teada, mida Iisrael tegelikult mõtleb,
et teaksid tõsiste probleemide puhul otsuseid teha.
Yatomi väitel on USA sõprade järel aastaid luuranud
ja iisraellastegi telefone kuulati pealt
kaua enne Netanyahu ametisse astumist.
Yatom kritiseeris USAd, väites, et ameeriklased näevad end
õigustatult suurvõimuna, kuid eksivad, kui arvavad,
et see annab neile õiguse mida tahes teha.
Sarnaselt teiste välismaiste ametnikega tahaks Yatomgi,
et Obama valitsus vabandaks, kuigi ta ei oota,
et USA oma liitlaste järel luuramist lõpetaks.
Arutz Sheva teatel seavad palestiinlased rahule tingimusi,
mida on võimatu täita.
Iisrael ja Palestiina ametnikud on taas mõista andnud,
et osapooled on rahust kaugel,
kuigi Lääne juhtide väitel olevat rahuprotsess tempokam.
USA välisministri John Kerry sõnul on Iisrael ja palestiinlased
seni vähemalt 13 korda tõsiselt nõu pidanud.
Arutatud on kõiki võtmeküsimusi ja kohtumised on sihikindlamad.
Ometi on osapooled Iisraeli TVs esinenud PO ametniku sõnul
teineteisest sama kaugel kui enne.
Lahkmeelel ollakse endiselt maadevahetuse,
Jeruusalemma haldamise, Palestiina terroristide vabastamise
ja miljonite Palestiina põgenike naasmise teemal Iisraeli.
Arutz Sheva teatel esitas Iisrael ÜRO-le kaebuse
Gaza raketirünnaku kohta.
Iisraeli ÜRO saadik Ron Prosor jättis eelmisel esmaspäeval
ÜRO Julgeolekunõukogule kaebuse, kui terroristid olid tulistanud Gazast
Lõuna-Iisraeli neli raketti.
Õhutõrjepatarei Iron Dome tõrjus ühe raketi,
ülejäänud plahvatasid aladel, kus nad kahju ei tekitanud.
Iisraeli Õhujõud ründasid samal päeval Põhja-Gazas
kaht maaalust raketiplatvormi.
PO amtnike väitel sai rünnakus viga üks inimene.
Julgeolekunõukogule jäetud kaebuses kirjutas Prosor,
et Hamas näitab üha uuesti, et on pühendunud vaid terrorismile,
selle asemel et pühenduda palestiinlaste elu parandamisele.
Samal ajal kui Iisrael teeb tööd rahu edendamiseks,
vastab Hamas sellele Iisraeli tsiviilelanike tulistamisega.
Ja kui Iisrael lubab Gazasse ehitusmaterjalidekoormaid,
kasutab Hamas neid terroritunnelite ehitamiseks.
Pärast 7-aastast pausi ja rahukõneluste jätkudes
on Julgeolekunõukogul aeg mõista hukka Gaza raketituli
ja pidev terror.
Prosori sõnul näitaks Julgeolekunõukogu hukkamõist,
et nõukogu toetab rahuprotsessi.
Arutz Sheva kirjutab Iraani ja anonüümseks jäänud lääneriigi
vahelisest lepingust paljastada kadunud Iisraeli piloodi Ron Aradi
ja nelja Iraani diplomaadi saatus.
Kuveidi ajalehe Al-Siyassa teatel vahetataks info Aradi saatusest
info vastu nelja kadunud Iraani diplomaadi kohta,
kes haihtusid 1982. a Beiruti lähedal Liibanoni kodusõja ajal.
Leppe kohaselt avaldataks ka, kas keegi kadunuist veel elus on
ja kui mitte, kus asuvad nende matmispaigad.
Iisraeli piloot Ron Arad kadus 1986. a,
kui oli kaaspiloodiga teel ründama PLO objekte Sidonis.
Pomm maandus liiga vara ja mehed pidid katapulteeruma.
Teine piloot õnnestus päästa, kuid Arad jäi vangi
Liibanoni mässulisterühmituse Amal kätte.
1987. a arvati, et Arad on veel elus.
Iisraeli läbirääkimiskatsed tema vabastamiseks nurjusid
ja Aradi saatuse kohta pole seni usaldusväärset infot saadud.
Viimatine katse toimus Süüria presidendi Bashar Assadi
ja Iisraeli välisministri Avigdor Liebermani
kolmanda osapoole vahendatud läbirääkimistel,
kus vastutasuks info eest Aradi kohta
oleks Süüriasse rajatud iseseisev alaviitide eripiirkond.
Israel Today kirjutab president Shimon Perese hoiatusest,
nagu oleks Iisraelil enneolematuid salarelvi.
Peres ütles visiidil ühte õhujõudude baasi,
et Iisraeli Kaitseväe ja Õhujõudude koguvõimekus
pole näha ja kes iganes tahab Iisraeli pilgata ja ahistada,
peab sellega arvestama.
Peaminister Netanyahu ütles septembris ÜRO Peaassambleel,
et vaatamata väikestele võiduvõimalustele,
taasrajasid juudid Jumala sõna põhjal
siiski oma iidse rahvusriigi.
Ja nagu Piibel selgelt ütleb: Iisraeli rahvas on jõudnud koju,
ja seda ei kaotata oma asupaigast enam kunagi, ütles Netanyahu.
Need olid meie tänased uudised. Shalom ja kohtumiseni!
Tõlge: Monika Jaaguri